Tiltale for overtrædelse af bekendtgørelse af lov om omsætning af fast ejendom § 8, stk. 1 og 5, jf. § 32, stk. 1 og 3
Ret: Retten i Lyngby (1. instans)
Faggruppe: Straffesag — Bødesag
Sagsemner: Erhvervsforhold;

/

RETTEN I LYNGBY

Udskrift af dombogen

D O M

afsagt den 12. maj 2009

Rettens nr. 9-361/2009
Politiets nr. 0900-84990-00007-08

Anklagemyndigheden
mod
Tiltalte A/S v/ Person
CVR nr.
Adresse
By.

Anklageskrift er modtaget den 3. februar 2009.

Tiltalte A/S v/ Personen er tiltalt for overtrædelse af bekendtgø-relse af lov om
omsætning af fast ejendom § 8, stk. 1 og 5, jf. § 32, stk. 1 og 3, ved den 2. juli
2008 kl. 00.00 i Adresse, By, at have drevet ejendomsmæglervirksomhed uden
at være registreret i ejendomsmæglerregi-steret.

Påstande

Anklagemyndigheden har nedlagt påstand om bødestraf på 10.000kr.

Tiltalte har nægtet sig skyldig.

Sagens oplysninger

Tiltalte A/S v/ Person har forklaret, at han tidligere har været registreret som
ejendomsmægler. Han var lige kommet tilbage fra Spanien, men havde ikke
tegnet forsikringen endnu, da han ventede på at få nogle ejendomme i
kommission. De ejendomme der var til salg, var ejet af tiltalte eller hans
anpartsselskab, og forsikringen skulle ikke træde i kraft førend, at han fik
andres ejendomme til salg, og først herefter ville han blive registreret i
Erhvers- og Selskabsstyrelsen.

Anklageren foreviste udklip fra tiltaltes hjemmeside.

Hertil forklarede tiltalte, at han ikke havde ejendomme i kommission på dette
tidspunkt, og det var derfor, at forsikringen ikke var tegnet.

Std 75271



/

Side 2/2

Den 29. maj 2008 sendte han forsikringspapirerne vedrørende hans firma re-
tur til forsikringselskabet Nassau og anmodede om, at forsikringen skulle væ-
re gældende fra 1. september 2008.

Der har været fremlagt sagens bilag.

Rettens begrundelse og afgørelse

Efter den skete bevisførelse finder retten, at Tiltalte A/S, tidligere Virksomhed
A/S, har drevet formidlingsvirksomhed via Hjemmeside og via Boligsiden.dk.
på hvilken, privatpersoner og ud-bydere af egne ejendomme ikke kan få
adgang til selv at annoncere.

Tiltaltes aktivitet findes at være rettet mod forbrugere, og tiltaltes findes ikke
at have bevist, at tiltaltes aktivitet ikke er omfattet af loven.

Efter de fremkomne oplysninger var tiltalte v/ Person ikke re-gistreret i
Erhvervs- og Selskabsstyrelsen på tidspunktet for udøvelsen af virksomhed
som ejendomsformidler, og tiltalte findes derfor skyldig i over-ensstemmelse
med anklageskriftet.

Straffen findes passende at kunne fastsættes  til en bøde på 10.000 kr., jf. be-
kendtgørelse af lov om omsætning af fast ejendom § 8, stk. 1 og 5, jf. § 32,
stk. 1 og 3.

Thi kendes for ret:

Tiltalte A/S v/ Person skal betale en bøde på 10.000 kr.

Tiltalte skal betale sagens omkostninger.

Dommer



/